
Silva Bohemica (Tiefi im Bbhmerwald.) 


Silvae Bohemiae 
Erant custodia 
Meis cunabulis 
Et dulcis patria. 

Vestri praesentia 
Negata corpori 
Quam saepe mens mea 
Ad vos volat! 

Redi, precor, redi 
Tempus praeteritum. 
Vitae molestiis 


Doloque liberum: 
Propter domum patris 
E prato culmina 
Salutabam frequens 
Bohemica. 

Semel mihi, Deus, 
Ostende patriam 
Ostende quae tegunt 
Silvae Behemiam. 
Tum laetus omnia 


Pergam relinquere, 
Valere jussero 
Bohemiam. 

Frequentamentum . 
Silvae Bohemiae 
Erant cunabula, 
Silvosa montium juga. 
Silvae Bohemiae 
Erant cunabula 
Amoena patria. 


Lepusculus stratus in nivibus 


Tristis est lepus 
Stratus in nive: 
Herba non jam est, 
Vere quae fuit. 

Alget et gemit 
Fessus, o dolor. 
Non est gaudium. 
Non victus, calor! 

Floret nil agro, 
Multos jam dies 
Taedet vivere, 

Malo jam mori. 


Vau! terret sono 
Horrido canit: 

Audit hoc lepus 
Et telum videt. 

En. ut prosilit 
Se mandat fugae! 
Non jam lassus est, 
Mavult vivere. 
Nondum vult mori. 
Fames cum premat. 
Est vel in malis 
Dulce vivere 


Hinc, homo miser, 

Te, lepuscule, 

Ne mori juvet: 

Est durum mori. 

Est, homo miser, 

Est, lepuscule. 

Panis post mala, 

Herba post nives. 

Carmina haec popularia 
latine interpretabatur. 

Andreas haberi., S. V. D. 


Quid retribuam domino?.. 

Beata Virgo. 


Divo munere praedita 
Caelistis Pueri, pauper et intima 
Quod dignum potero tibi 
Donum offerre. DEUS? Quae tui amabilis. 

Lauro virgineo, Parens 
Nati constituor., : perfruor osculis 
Jam Sponsi, ore de Filii; 

Laetis angelicum jam gero gaudium 


Ulnis, delicias Patris!. . 

Sed veniet tempus cum tenerum feri 
Agnum corripient lupi: 

Quem cernens Genitrix, et lacerum flagris 
Exsanguem, et populi probrum, 
Praedicto feriar pectora vulnere; 

Et figens animum cruci, 

Consors efficiar victima Filii. 

DAN1EL RES! REPO, S. J. 


AC Segarra - Palaestra Latina (Cervera) 01/01/1934 - Pagina 2 



www.culturaclasica.com 


ANNUS SCHOL. IV. NUM. 31 1933-1934 MENSE JANUARIO MCMXXX1V 

PALAESTRA 

LATINA 

MENSTRUUS DE LATINITATE COMMENTARIUS 

Pretium subnotationis annuae, solutione antelata, est 6 pessetarum in Hispania. 7 in America et Lusitania, 8 in 
reliquis civitatibus. Pretium mittatur oportet ad Administratorem: CERVERA (Ltrida) - XJnlversldad - Espafta 


De recta linguae Latinae pronuntiatione 

Classica linguae Latinae pronuntiatio nullam paene 
difficultatem obfert. — Quod maxime pronuntiationem classicam 
commendat est, praeter legitimitatem, ejus facilitas qua labris omni¬ 
bus aptatur. Nam si ad singulas litteras venimus in semissi earum 
parte omnibus populis est communis, non tantum Neolatinis, sed et 
Gotticis. Quod ad reliquos sonos, Arabicos non habet c, g, j, tio, z 
ab Hispano populo solum proferendos, Adspiratio h Italis dumtaxat 
et Hispanis obstare quidquam potest; sed numquid eos hoc deterret 
ab ediscenda lingua Gallica vel Germanica quae utraque etiam ad- 
piratione utitur? 

Quantum ad sonum Graecarum litterarum y et z et ch ph th, 
facillime pronuntiationem classicam reddemus imitantes vicissim 
Gallos u proferendo in cure, Italos in grazia, Germanos in Kamm, 
Paar, Tadel quia illi simplices litteras c p t ea crassitudine pronun¬ 
tiant quam adspiratis illis litteris ch ph th dabant Latini, Quo modo 
autem proferuntur diphtongi ae oe ? Ut in Germanicis vocabulis Let- 
de Leute ei et eu, et ai oi in Hispanicis dulzaina boina. Haec 
autem nisi sufficiant ut cujusvis nationis studiosi viri ad rectam lin¬ 
guae Latinae pronuntiationem deducantur postquam argumenta in 
medium produxerim, nulli rei alteri id vertendum putabo quam de¬ 
mortuo in Latinitatem amoris igne, quem magis magisque accenden¬ 
dum curabo litterarum singularum, quibus potero rationibus, veram 
pronuntiationem demonstrando. 

Diphthongi ae oe, ai oi comparate pronuntiantur. - 
a) Ex quibusdam earum diphthongorum reliquiis in vernaculis 
linguis remanentibus. Primum quidem dicendum de simplicibus vo- 

calibus esset, quomodo unaquaeque sonet in variis positionibus, sed 
cum hic nihil quaeramus praeter substantialem sonum, deque eo in 
iisdem nulla sit disputatio, jam ad diphthongos properamus. 

Mirum quidquam et plerisque lectoribus inauditum superiore 
rubrica nos enuntiasse videmur. Quare eos rogamus ut primis animi 
motibus temperantiam adhibeant et propitias nobis aures reddere ve¬ 
lint, dum quietis mentibus veritatem instillare curamus. Namque ex 
una parte certo scimus eam admirationnem iis tantum contingere 
potuisse, qui parum aut nihil unquam de vera pronuntiatione audie¬ 
rint, ex alia autem ad primos de ea sermones nostros credimus fore 
ut talis eorum admiratio facile evanescat. 

Igitur ut ex facilioribus procedamus quis nesciat vulgare illud 
Germanum verbum Kaiser a Caesar(e) esse desumptum? Veteres 
etiam nostri scriptum reliquerunt: Julio C6sar Caysaragust, Ces&rea 
Caysaria m . Immo gens Arabica, quae hodie Palaestinam tenet, Cae¬ 
saream Kaisarieh vocat. Vossius a Perizonio vocatus, «praeclarum 
in hoc genere eruditionis (ethymologicae) et stupendae industriae 
exemplar», non dubitat Eiseti, cujus pronuntiatio apud Germanos 
est aisen, ab aere manasse; neque obstat quod Eisen ferrum signifi¬ 
cat, nam aes pro ferro coepit accipi postquam ferrea arma in usu 
esse coepere. Atque eodem modo Reisewagen (quod Raisewagen 
pronuntiatur) raedae diphthongum prae se ferre videmus. (2) Ergo in 
illis retinent Germani verum diphthongi ae Latinae sonum, quam¬ 
quam eandem per ei scribunt. 

De diphthongo oi delirare me quis credat, nisi mecum adsen- 
tiatur. Utor constat certissime antiquitus fuisse oitor, numquid fruor 
fuerit froior? Quae si ita sint, et diphthongi Latinae oe, parum fre¬ 
quentis apud Latinos, sonitum et specimen retinerent etiam Germani, 
nam frui dicunt freuen, pronuntiant autem froien, quod est fructus 
ex aliqua re percipere. A frui est fructus et a fructu frucht Germa- 
manum. De quo non ausim certum adserere quamvis veri simile nul¬ 
li non videatur. Sed quid veri similia quaerimus cum res certas in 
promptu habeamus? 

Sunt qui nesciant adverbia proin et proinde communiter mo- 
nosyllabon comparate et bisyllabon esse ut patet ex illo Augustini (3) : 
«Proinde placuit contra regulam accentuum proferri, ne separatim 
additae praepositiones videantur adverbiis*. Tum igitur diphthongum 
oi non solum proferimus sed etiam scribimus; atque id postremum 
triplici quidem de causa. Ac prima quidem quia, non obstante Lati¬ 
norum propensione ad illam diphthongum per oe scribendam, facile 

(1) R, Men£ndes Pidal, Origenes dei Espahol, Tom. I, ed. 2.*, 1929, p. 98 ad calcem —(2) Gcr. Jahan, 
Vossif, Etymologicum Latinum In verbis aes , reda -(3) Kell, Grammatici Latini V, pag. 519. 

constabat omnibus ejus compositio ex pro et inde, quod calamus 
sponte pingebat; altera quia, ut ait Velius Longus de ae diphthongo (1) : 
«Nihil obstat quominus hoc aut illo modo scribamus»; tertia vero 
quia poetae, ex communi potestate sibi large concredita, ea vocabula 
bisyllaba vicissim et trisyllaba faciebant, diphthongum destruendo. 

Non deest vocabulum in quo diphthongum oe invenimus et 
pariter diphthongum oi, quod utrumque eadem ratione semper est 
pronuntiandum. Quibusdam possit videri duplex vocabulum cum 
non sit nisi unum idemque, duplici tamen scriptione, communi et 
classica altera coetus, infrequens et non classica altera coitus. For- 
cellinius l2) in eo Lucretii loco: 

«Nil tamen hoc ad nos qui coetu conjugioque 

Corporis atque animae consistimus uniter apti» (III, 858) 
cui adde similem 

«Quod tamen ut possint, ab coetu concilioque» (II, 918) 
sic ait: «Qui coitu legunt disyllabum faciunt per synaeresim». Simi¬ 
liter apud Curtium (IX, 4, 9); «Ceterum amnium coetus maritimis 
similes fluctus movet» hoc notat laudatus lexicographus: «alii coetus, 
alii coitus legunt. Praeterea Ausonius ubi scripsisse melius videretur 
coitus, coetus scripsit (Epigr. 108, 12-14); 

.cassa libido 

Femineos coetus et non sua bella lacessit». 

Videamus nunc exemplum superiori contrarium, scilicet dupli¬ 
cem syllabam aer in unam diphthongatam transire, mutato quidem 
sono, non autem scriptura. Lege, bone lector, nulla relicta in expres¬ 
sione vocali, illum Vergilii versum (Aen. VI, 803); 

Fixerit aeripedem cervam, licet aut Erimanthi. 

Servius et cum eo Diomedes et Charisius ajunt hoc loco dic¬ 
tum esse a Vergilio per synalephen, quasi aerios seu veloces non 
quasi aereos seu ferreos pedes habentem Quod, quamvis neget For- 
cellinius, argumentum eductum non infirmat, etenim grammatici illi, 
ex omni antiquitate clarissimi, admittunt posse in aere per synale¬ 
phen fieri diphthongum, iisdem ae remanentibus litteris, quantumvis 
in pronuntiatione altera earum, videlicet e, in i diphthongalem neces¬ 
sario mutetur in pronuntiatione. 

Tribus illa Israelitica nomine Ephraim, testante Perinio in 
Onomastico, a Divo Augustino scripta est Ephraem. Postea, cor¬ 
rupta vera pronuntiatione, invenitur Ephrem, quae scpriptura omni- 


o: Keil, tbid. VII, p. 57. 

no improbatur. Quare improbatur? Quia verae pronuntiationi veterum 
nullatenus respondet, respondent autem simul duae scripturae priores. 

Aliam invenimus etiam reliquam vocem quae nostram proba- 
tionem firmiorem adhuc reddet, quacum hodie orationis nostrae ri¬ 
vulo fluxum intercludemus. Vae victisl saepe audivimus dixisse Ro¬ 
manos cum hostes bello superassent, eamque vocem in vernaculam 
facile vertimus: /ny de los vencidosl Nunc interrogo nonne est cog¬ 
natio aliqua originis inter jayJ et vae!? Graeci pro ea interjectione 
habuerunt oudi et ai. Aeoles, ut moris erat apud eos, pro adspiratione 
usi sunt digammate et ab at processit qat, unde vae Latinum. Latini, 
amissa etiam vau, dixerunt ae, quod non semel scriptum est ai, ut 
constat ex illo Ovidii (Met. X, 215): 

Ipse suos gemitus foliis inscribit et ai ai 
Flos habet inscriptum, funestaque littera ducta est... Ex hoc 
concludimus in vae, diphthongum ae sonare sicut nostrum /ay/ cu¬ 
jus est historica traductio et veterum scriptio iguay! 

Emmaunel JOVE, C. M. F. 

(sequar). 


Responsorium 


Fr. M. P. Guerin — Cobrcces .—Tuis 
quaesitis breiter h oc pittacio respon¬ 
deo. Ad primum. Invrecitandis carmini¬ 
bus Latinis amissa quidem eft lex anti¬ 
quorum quae ad saeculum usque tertium 
poft Christum viguit, qua accentus altitu¬ 
dinis in syllabis ab accentu intensivo seu 
durationis sejun&us omnino poterat esse. 
Postea accentus altitudinis in syllabas 
intensiores seu longiores cecidit, et tan¬ 
dem ipsa brevium et longarum syllaba¬ 
rum periit fere distin&io. 

Nunc carmina juxta veterum poeta¬ 
rum morem confingimus profecto, non 


quod «legitimum sonum digitis callea¬ 
mus et aure», ut ait Horatius, sed ex 
traditis ab antiquis grammaticis syllaba¬ 
rum regulis. Ad secundum. De hac re 
poteris consulere «Les origines du cur¬ 
sus rythmique» par M. G. Nicolau et 
«Principes de m&rique Grecque et Lati¬ 
ne» par A. C. Juret et etiam «Metrique, 
Sciences complementaires» par L. Lau- 
rand. Opuscula haec et alia quaecumque 
ad classica studia pertinentia tibi atque 
aliis suppeditare possumus domuum edi- 
torialium pretio. Vale. 

IN VERGILIUM 


Qualis sereno caespite languidas 
Surgens opacam sol jacit in fugam. 
Cum lux renata floret, umfras. 
Gemmifera nitidus corona; 


Romana tellus, gloria Caesarum 
Trojaeque summae regia concidunt: 
In te superno vivet ore 
Carminis unctio. Corde pulsat 


Talis tu laurum regius emines, 
Andine Vatis, temporibus gerens. 
Quo musa te vinxit venusto. 
Imperium sine fine donans. 


Non usitatae lex sapientiae 
Qua tu invidendis moribus admones 
Quo sibi tendat, quidve possit 
Nixa Deo fragilis propago. 


Dum tendis alto numine percitus 
Circumque tendit turba canentium 
Tu solus expers labe, puro 
V irgineum bibis ore lumen. 


iSilete vates, quos nimium rudi 
Jactabat aetas numine concitos; 
Fervore nunc flagrat superno 
Vergilius, superansque noctis 


Tunc Roma surgens, deliciae tuae. 
In fronte pura posuit osculum, 
Dixitque: Conscendet in aevum 
Imperii celebrator orbis. 


Gentilis umbras, sidera Betblelvem 
Divinat augur. Carmine praedicat 
Pacem, Dei cultum, pudorem: 
Praedicat unicus ista Cbnstus. 


Novus sacerdos, vitia criminas 
Pandens Olympi limina, vindicem 
Orcique noctem: Rex doloris 
Quem sequitur miseranda proles. 


Quae dat juventus lilia suscipe 
Dulcis poeta. En auget liononbus 
Nomen tuum. Nunc jure totus 
plaudit, ovat, juvenescit orbis. 


Quam saepe belli motus imagine 
Deflere visus! Vul nera mitigas 
En cordis. In luctu quietem 
Rore tuae pietatis auges. 


Georgius CHACON, S. J. 

Cotocollae Quiti in Repr. Aequatoriana. 

Conloquia in schola 


Annus novus et annus vetus 

Personae: Senex, et Puer 

S. — Tui misereor, infelix; malo natus es 
omine. 

P. — Ego vero te salutatum veneram ea qua 
par est venerando seni comitate, pue- 
rilique laetitia. 

S.—Audisne insanum cachinnum quo ho¬ 
minum insanabilis stultitia te recipit? 

P. — Nonne est hujusmodi strepitus hymnus 
funereus pariter ac ridiculus quo tibi 
valedicunt? 

S.-Minime; de senibus nemo curat. An¬ 
num novum concinunt; bacchanalia. 
sc. juventutis et insanae spei semper 
elusae. 

P. - Vobis senibus nihil nisi bacchanalia 
in juventute. At tiumquid transigendus 
est december in cavernis praehistoricis? 


S,—Illusio et vanitas vanitatum. 

P.—Non est illusio vita, sed munus divi¬ 
num Creatoris. Haud aliter atque ejus 
infinita fecunditas, semper nova est. 

S. — Hoc proximo decembri indicabis. 

P,—Indicabo. Senes omnia vultis-, heri juve¬ 
nes, hodiernos juvenes aegre fertis. Si 
vobis fidem adhibeamus nullo ad viven¬ 
dum fruamur jure. Optatis perpetuam 
acgere vitam, at mori necesse est ut 
ceteri vivere valeant. 

S. —Superbia ista in perversitatem adole¬ 
veris. 

P, —Mihi detrahis; calumnia et furor iste 
tuus invidiae simulatio est. Ego nova 
sum vita, quam omnes novo anno inci¬ 
piunt. 

S. — Cachinnum extollere si liceat... quippe, 
quidem, annus novus vita nova; quem¬ 
libet interroga eorum qui juxta te cur- 


Ano nuevo y ano viejo 

Personajes: EI Viejo y el Nino 

V. —Te compadezco, infeliz. Naces con 
malos augurios. 

N.—Y yo que venia a saludarte con toda 
la cortesia que se merece un anciano 
y con toda la alegria de los nifios. 

V. — (jOyesestas carcajadas estiipidascon 
que te recibe la incurable imbecili- 
dad de los hombres? 

N. — <iY no podria ser todo este ruido el 
himno entre funeral y grotesco con 
que te despiden? 

V. —No; los viejos no interesan. Cantan 
el afio nuevo: la bacanal de la juven- 
tud y de las esperanzas locas siem- 
pre frustradas. 

N. —Para vosotros. los viejos, no hay 
mis que bacanales en la juventud. 
Pero ies que hemos de pasar este di- 
ciembre en las cavernas prehistdri- 
cas? 

V. —Ilusidn y vanidad de vanidades. 

N. —La vida no es una ilusidn; es un don 
divino dei Creador. Como su infinita 
fecundidad. es siempre nueva. 

V. — Y 7 a me lo diris para el prdximo di- 
ciembre. 

N,—Ya te lo dire, Los viejos lo queriis 
todo. Jdvenes ayer, no podiis aguan- 
tar a los jdvenes de hoy. A creeros, 
no tendriamos derecbo a la existen- 
cia. Vosotros quisierais vivir siempre 
y hay que morir, para que puedan 
vivir los demis. 

V, —Con este orgullo creceris en perver- 
sidad. 

N. —Me calumnias. Esa calumnia y des- 
pecho es un disfraz de la envidia. Yo 
soy la vida nueva que todos empie- 
zan con el ano nuevo. 

V, —Si pudiera reirme a carcajadas... Si, 
si; aflo nuevo, vida nueva; pregiinta- 
selo a cualquiera de esos que corren 

runt sicut ebrii, clamitantes et saltan¬ 
tes. 

P—Hebetes oculos habes, nec rerum vides 
profunditatem. Sub hisce speciebus sor¬ 
didis nova germinat vita, velut stercus 
recentia germina operiens. 

S. — Experientia mihi constat te nihil scire; 
quod omnes fuere, tu eris: nihil sub 
sole novum. 

P. —Impius es, non modo invidus. At fides 
mea inexpugnabilis est. Ne obliviscaris 
ideo in mundum Deum venisse ut eam 
spem excitaret, ut filios meliores paren¬ 
tibus redderet, licet parentes contra 
existiment. 

S. — Velit Deus, hoc verum sit quod dicis. 

P.—Numquid te negante verum esse desi¬ 
net ? Promissionem divinam habemus. 
Memoriam renova, si potes, teque ean¬ 
dem promissionem accepisse recorda¬ 
veris, neque recte usum esse vitae die¬ 
bus. Paenitentiam age, at divino operi 
noli oculos claudere. 

S. — Vado rationem ei de operibus redditu¬ 
rus; sed sine, te conmonefaciam: quod 

es,'ego fui, quod sum, ipse eris. 

P.—Quod fuisti numquam reddet. Ego lon¬ 
ge alius ero. Cum senuero, gratias Deo 
agam ob juventutem. 

S.—Satius tibi erit verecundia et conscien¬ 
tiae stimulis. 

P. — Eos praeveniam. 

S , — Non illis liberaberis 

P. — Sed vivam. 

S — Moriturus. 

P. — Resurecturus. 


a td lado, ballando y voceando co¬ 
mo borrachos. 

N.—Tienes la vista cansada y no ves la 
realidad profunda de las cosas. Bajo 
esas apariencias repugnantes germi¬ 
na la nueva vida; es el fiemo que cu- 
bre las semillas nuevas. 

V. — La experienda me dice que no pue- 
des saber nada. Seris como todos; 
nada nuevo debajo dei sol. 

N. —Eres Impio ademis de envidioso; 
pero mi fe es indestructible. No ol- 
vides que para algo vino Dios al 
mundo; para avivar esa esperanza, 
para hacer a los hijos mejores que 
padres, aunque los padres crean lo 
contrario. 

V. I Dios quiera que sea verdad lo que 
dices. 

N. - Y porque tu lo niegues <>dejar& de 
serio? Tenemos uua promesa divina. 
Haz memoria si puedes y recordaris 
que td tambiin has recibido esa pro¬ 
mesa. Que no has empleado bien 
los dias de tu vida: arrepiintete, pe¬ 
ro no cierres los ojos a la obra de 
Dios. . 

V,—Me voy a darie cuenta de mis obras; 
pero permiteme una advertenda; lo 
que eres, fui; lo que soy, seris. 

N. —Lo que fuiste no volveri a ser ja- 
mis. Yo seri muy distinto. Quando 
envejezca, dari gracias a Dios por 
haber sido joven. 

V'—Bastante tendris con tu vergiienza 
y tus remordimientos 

N. —A prevenirlos voy. 

V. —D? ellos no te libras. 

N. —Pero vivlri. 

V, —Para morir. 

N.—Para resucitar. 

NOVA ET VETERA 

CUBICULUM 

Hodie lectores nostros in cubiculum (1) adducere constitui¬ 
mus ut quidquid in eo inveniamus verbis Latinis explicemus. 

Jam primum quid sit cubiculum 
proprie oportet cognoscere. Igitur cu¬ 
biculi nomine venit membrum in aedi¬ 
bus quod clavi claudi potest, in quo 
tum per diem manemus, tum nocte 
cubamus. Cellam vocant suum cubi¬ 
culum monachi, quod uni eorum tan¬ 
tum inservit et raro atque pauperi sup- 
pellectili (2) decoratur. 

Est in cubiculo secretior locus 
in quo quietis causa degere solemus, 
qui zotheca (3) vocatur. De ea hoc ha¬ 
bet Plinius Minor: Contra parietem 
medium zotheca perquam eleganter re¬ 
cedit, quae specularibus (4) et velis (5) 
obductis reductisve modo adjicitur 
cubiculo, modo aufertur; lectum et 
duas cathedras (6) capit. 

Lectus est cubile stratum jacendi et dormiendi causa. Videtur 
dictus ita, quod fatigatos ad se adliciat. Lecti partes sunt fulcra seu 
pedes (7) et sponda. Sponda est lecti exterior tabula cui adnectuntur 
restes seu reticulum ubi torus (8) sustinetur. Torus dicitur quasi tor¬ 
tus quia veteres super herbam tortam discumbebant. Toro imponitur 
culcita (9) super quam dormientes quiescunt, a calcando quod in ea 
tomentum, lana, plumae, aliaque materia inculcatur. Parva culcita 
qua saepe nos operimur vocatur culcitella. (10). Linteamina candida 
quae gemina ponuntur in lecto, Latino nomine lodices, (11) Graeco 

usurpando, sindones: plagularum 
etiam nomine veniunt. Appellatur 
stragulum (12) vestis stragula dis- 
color quae manu artificis diversa 
varietate distinguitur, eaque sive 
simplici sive duplici sive triplici vel 
multiplici sternuntur lecti et invol¬ 
vuntur. Etiam dicitur hujusmodi te¬ 
ges segestre vel segestra vel seges- 

tria vel segestrum. Opertorium (13) tandem dicitur 
vestis stragula summa et variis figuris et coloribus - A 

picta qua exornatur lectus et operitur; plaga etiam * J l |j§ 
usurpatur. In fronte lecti invenitur cervical vel cervi- I H 

cale (14) quod cervici et capiti supponimus; immititur t H 
fundae ut possit frequentius extergi. Lecti jam com- H 

positi, ornamenti ergo, haud semel invenies pulvinos jLS saJ J^* - 
magna arte et opere variegato (15) qui ponuntur e- m^iuu 
tiam super pulvinaria (16) quosque alio nomine pellulas appella¬ 
runt antiqui. 

Altioribus lectis adponebatur scamnum (17) ut 
1—1 ex eo ad lectum scanderetur. Ne pedes nudi solum for- 

\h- te frigidum aut minus mundum attingerent, mata (18) 

** < ry sternebatur, storea nempe ex cannabi crassiore, junco, 

s' scirpo, sparto aut palma intextis. Prope lectum non 

nl In deest mensula in cujus loculis (19) matula reconditur et 

j If alia vasa ad munditiem destinata neque desunt aliqua 

scdiie sedilia. 


Nonne vides etiam aquiminarium (20) seu 
adparatum ad lotionem tum manuum tum etiam 
faciei? Hinc et inde lamella saponem sustinet, spe¬ 
culum adversum (21) in parte superiore, in medio 
malluvium (22) quod recipit aquam mundam ex 
pollubro (23), et infra situlus quo malluviae post 
lotionem demittuntur. Manutergium (24) lotionis 
opus perficit et cutem siccat. 

Sed nunc jam a zotheca erat exeundum ut 
aliam supellectilem in cubiculo comperiremus, 
eamque pulvere excutiremus qua in posterum, vel 
animi causa, libenter uti vaieremus. Hoc autem Aquiminarium 
in alium diem rejicimus ut variis dicendi formulis articulum finia¬ 
mus quae de lecto maxime sunt in usu. 

/ Cubare In lecto _ , , T . , 

Decumbere lecto ( Descendere lecto Inire lectum 

1 Detineri lecto ) Desilire lecto ( Recipere se lecto 

Esse in lecto ( Surgere lecto 

Incumbere lecto 
Jacere in lecto 

Insternere lectum ( Componere se lecto 

Ornare lectum ( Commendare se lecto Decidere in lectum 

(1) 4 posento. (2) Ajuar, (3) Alcoba. do. (16) Sofds. (17) Taburete. (18) Estera 
(4) Vidrieras. (5) Cortinajes. (6) Sillones (19) Departamentos. (20) Aguamanil. 
(7) Patas. (8) Jergdn. (9) Colchdn. (10) (21) De frente. (22) Palangana. (23) Ja- 

Colcha. (11) Sabatias. (12) Manta. (13) rra. (24) Tohalla. 

Cubrecamas. (14) Almoada. (15) Borda - Emmanuel Jove, C. M. F. 


Adparare lectum 
Componere lectum 
Sternere lectum 

Epistularum commercium 

Andreas Avenarius S. D. V. Emmanueli Jovaeo C. M. F. 
carissimo amico salutem. 

Tres anni Palaestrae — nam totidem lucem adspexerunt—eleganter una col¬ 
ligati volumine super caput meum juxta tomos «Almae Romae» sex collocati sunt. 

Et si vis adspicere hic superioris anni paginam 102 in Santolii didi£ho 
«Nympha triumphalem...» quod suspicatus eram scribendum fuisse «Demirata suis 
garrula plaudit aquis» ut plenus esset pentamenter, podea vidi scriptum ab Santolio 
esse «Admirata suis...» 

Ed autem nunc propositum garrire tecum per da&ylographum sicut ex cerebro 
repserit in tudiculas rogoque ut diligentius, quae in litteris ad te a me datis legeris, 
cribres, nam fuit, cum mirarer te, quae incondite et ex tempore nulla adhibita ser¬ 
monis lima, scripsissem, inseruisse foliis Palaestrae, Tua culpa erit, si quod ex eo 
genere ineptiarum ledores collegerint taedium. Vide, quid sis fadurus! 

Ego interim non cesso quaerere Santolina. Scripsi ad viros duos, a quibus 
me accepturum spero. Et partem profanam operum Santolii inveni in bibliotheca 
Monacensi publica. Sunt autem tres tomuli, qui inscribuntur: Joannis Baptidae San¬ 
tolii Vi&orini operum omnium editio tertia, in qua reliqua opera nondum conjunc- 
tim edita reperiuntur. Parisiis apud fratres Barbou, via jacobaea, sub signo ciconia¬ 
rum MDCCXXIX cum privilegio regis. Quis non exspe&aret ledo titulo omnia 
opera? Sed frudra erit, qui in idis libris indagetur sacros Santolii hymnos; tantum 
profana reperiet carmina, quibus interdum ornantur viri, quorum si mores spedes, 
ornatus minime necessarius erat. Sed antiquos poetas tibi redditos credas; Santolius 
digna Vergilio et Horatio loquitur. Et haec sunt illa opera profana: Pro Ludovico 
Magno carmina 9; pro Condaeis 7; pro domo Vidorina 5; ad homines illudres, ad 
proceres in libro vocantur 21; Lacrimae, 8 carmina in morbos aut mortes hominum, 
quibus Santolius deferebat. Gratiarum adiones 11; quaerimoniae 25; tres disputatio¬ 
nes: prima de monumentis carmina quibus disquiritur, publica urbis monumenta 
Latinis, an Gallicis verbis essent conscribenda; disputatio de fabulis: carminibus 17 
defendit poeta usum rerum mythologicarum; tertia disputatione se conatur extricare, 
cum ingenia exarsissent ledo epitaphio traslati cordis Arnaldi; absolvitur carminibus 
tribus. Sequuntur epigrammata hagiographa 10, Ludoicia 31, Cantilliaca (Chantil- 
ly) 30, Parisiaca 25, Promiscua 60, Epitaphia 30. Gallicis autem verbis praemitti¬ 
tur vita et mors poetae, carmina plurima illudantur notis et brevibus personarum 
descriptionibus, non paucorum carminum additur versio aliqua Gallica. Tertius liber 
multa habet quae ad funus Santolii pertinent. Poeses etiam amicorum Santolii, ut 
Commirii Jesuitae, additae sunt et responsiones, quae ad explicanda Santolii poemata 
pertineant. 

Horum igitur operum te hortor Santolinorum, ut novam cures editionem in 
tomos dispertitam duos, unum sacrorum carminum, profanorum alterum. Commode 
prodibunt in Hispania. 

Tu igitur per idoneos Parisios, quibus te video conjundum esse artiore so¬ 
cietate litteraria, ex pulvere bibliothecario liberabis exemplaria Santolii duo, tibi 
unum, alterum mihi. Sed fortasse ipse brevi accipiam per amicos. Tum quae Gallice 
scripta in Gallicis editionibus inveniuntur, nos, quantum opus fuerit, Latine redde¬ 
mus, in qua re ego polliceor meam opem pro virili parte ferendam, tu quaeres ap¬ 
tam illic typographiam et editorem, r er Palaestram et «Almam Romam» et «Socie¬ 
tatem Latinam» nuntiabimus magnum aliquid in lucem proditurum, ut in multorum 

animis emendi cupiditatem incitemus, sic Santolius oblivionis eripietur faucibus. 
Hymni certe ejus, qui Romano breviario introdu&o in Ecclesiam Gallicam amiserun, 
immortalitatem, multis juVenibus thesaurus erunt sacrarum in templis cantionumt 
multis amicis Latinitatis patebit quanto in honore ante saecula duo adhuc fuerit 
res Latina. 

Haec tu diligenter delibera, et, si viam videas, qua consilium vertatur in 
effe&um, rem suscipe. Profefto, si Fontio noftro contigit sua «Tentamina» tradere 
typis, cur non tibi contingat invenire in Hispania, vel Vici vel Cervariae, qui opus 
tam insigne poft ducentos annos typis hodiernis mandet? 

Si nobis e£t propositum linguam Latinam in suum reftituere honorem, ante 
cetera ex ruderibus oblivionis effodere debemus, qui suis temporibus rem noftram 
sustinuerunt; illi nobis sunt imitandi, illorum nobis induStria flaccentibus Stimulus 
erit, illorum viis nos tuto ibimus. 

Ecquid nunc dicis? Vale. 

Emmanuel Jove C. M. F. Attdreae Avanario S. ‘V. D. 
amico carissimo plurimam salutem. 

Appropinquante nominali tuo, ad hoc tempus conjeci meas responsorias lit¬ 
teras ad tuas, ineunte o&obri mense datas. Spero ut mihi hodie ignoscas sibut hexi 
et nudius tertius. Quando autem sis indulgentior, quam eo die quo pe&oris gratu¬ 
latione redundas, quo caelitus benignitate donaris, quo a Patrono tuo mitissimo, 
Andrea ApoStolo, caritate et gratia cumularis? Primum igitur tibi gratulor ob diem 
tuum nominalem quem velim felicissime transigas multos per annos. Tibi adero men¬ 
te totum hunc diem praesertim dum divinas ad Deum effundam preces. 

Ad ea revertens, quae memineram supra, mihi a te multa sunt condonanda; 
et in primis litterarum tarditas, sed jam excusationem attuli, quam putaveris aliqua¬ 
tenus probabilem. Nonne satius eft opportuniorem quam promptiorem esse? Deinde 
mihi etiam condonaveris meam impudentiam in tuis rebus, quas mecum per epistu¬ 
las confers in Palaestram Latinam transferendis. At nescis, amice, ea quae sunt 
communia ubique posse legi verbis Latinis, particularia vero et domeStica nullibi? 
Consulto in noStro commentatio, uti jam ipse vidiSti, vel radendi barbam et capillos 
tondendi exhibuimus inStrumenta. Crediderit quispiam nos desipire, si mentem nos¬ 
tram de vulgando sermone Latino minime cogitaverit. Qui has legerit nugas secum 
recogitet, obsecro, an a meta, jam inde ab initio nobis praeSlituta, vere divertamur. 

Quid amplius mihi condonare debes? In novum vadum me conjicis de curan¬ 
da tecum apud nos Santollinorum carminum editione. Crede mihi Santollium claris¬ 
simum poetam habeo et fama et imitatione dignissimum; at non puto apud nos ty- 
pographum aut editorem inveniri posse, qui sua ipsius alea id operis suscipere 
audeat. Minus e£t quam tu credis in Latinitatem amoris parumque versantur in ma¬ 
nibus hominum prossatores classici, quid dicam poetae? Jamvero si classici venum 
non eunt, ut par erat, quid speras de illis qui eorum audoritatem vulgo non sunt 
adepti? Fontius ille, et mihi et tibi amicus, ex proprio penu pecuniam eduxit, quam 
nullatenus, vel minima quidem ex parte, reciperavit. Mihi quondam id fecisse adse- 
ruit, ita ejus erat misericors animus! ut eo tempore quo cessatio ab opere latius apud 
nos manaverat, opificibus quodammodo subveniret. Ego autem, sicut tu, pauper in 
Domino, qui ab opere nunquam cessamus, opibus nisi omnino necessariis caremus; 
quid igitur faciemus? Amici Parisini, de quibus loquebaris, longius absunt, quam ut 
possim cum eisdem serius componere quidquam. Et iftud igitur, me scilicet manibus 
rem nolle tangere, mihi condonare voles. Praeterea an nescis tu quas ipse lucubra¬ 
tiones in Palaestra Latina transigam? Vellem te mecum, et coram ambo res omnes 
feliciter expediremus. Vale et salve! 

DE RE GRAMMATICA 

NEMO, NIHIL, NIHILUM 


PalaeStritis pergratum fore mihi visum eSt de horum nominum flexione non 
nulla exponere ac declarare, eo maxime quod non nemo grammaticorum perspicui- 
tate in re careat atque proprietate. Etenim nonnulli praeceptores opinionibus ma¬ 
gistrorum temere adsentientes lationem dicendi usumque priStinum neglexerunt, 
quem penes arbitrium eSt et jus et norma loquendi. Quod si narratoribus non un¬ 
decumque historiam aurire licet sed ex fontibus, ita nec grammaticis praecepta 
dittionis, sed ad ea, quae classicorum scripta supersunt, se conferant necesse eSt. 

Jam igitur quomodo nemo, nihil, nihilum, per casus apud classicos fietlantur 
declaremus. 


a,—Nemo substantive sumptum. Nemo ex ne et homo compositum, vocabulo 
omnes opponitur; substantive fere semper adhibetur pro utriusque generis personis 
nec pluraliter usurpatur. 

o ,.—Casus usitati. Nom. nemo, dat. nemini, accus. neminem apud audtores clas¬ 
sicos usitati facile reperiuntur: Quod C& tam desperatum conlegium, in quo nemo 
e decem sana mente sit? (Cic. Ceg. 3, 10) Nemo umquam neque poeta, neque ora¬ 
tor fuit. (Cic. Att. 14, 20) Nemini compertum alteri quod sciam. (Plin. 2, 25, 23) 
Pro Pompejo lubenter emori possum; facio pluris omnium hominem neminem. (Cic. 
Att. 8, 2). Si hoc post hominum memoriam contigit nemini (Id. Cat. 7). 


4.—Casus inusitati. Genitivum neminis et ablativum nemine classici scriptores 
non recipiunt, quod vocibus nullius et nullo subficere solent; dativo etiam nulli pro 
nemini multotiens utuntur: A nullo ante nos prodita. (Piat. 18, 28, 69) Nulli fides 
ejus, nulli opera, nulli res familiaris defuit. (Nep. Cim. 4) 


3.—Ciceroniana et Plautina frusta in quibus neminis legitur paucissima 
quidem sunt et dubia: In sermonem sc. poSt Idus Mart. praeterquam Lepidi venisse 
neminis. (Ita Orell., Cic. Att- 14, 1). 

6. — Nemo adjective sumptum. Quandoque nemo adjeftive pro nullo ponitur, 
ita tamen ut fortius neget quam nullus: Nemo eSt orator qui se DemoSthenis similem 
esse nolit. (Cic. Or. 2) Nemini compertum alteri, quod sciam (Plin. 2, 23, 
23). Pro Pompejo emori possum; facio pluris omnium hominem neminem (Cic. 
Att. 8, 2). Nemo adjeftive inter classicos rebus non adfieit, unde nullam elegantiam 
redolet illud Prudentii: Mandavit annos, neminem excepit diem. 

7. —Nemo negationem unius et plurium simul significat. Plurali ergo numero caret 
quem cum presse declarare opus sit, ad adjedtivum nullus recurrendum: Discentium 
Studiis inveniuntur magiStri; huic autem qui Studeat, sunt nulli (Cic. Off. 1, 37). 

8. —Nemo, adjuncta negatione. Non eundem servat sensum prout negatio prae¬ 
cedat vel sequatur. Etenim negatione praecedente partitive usurpatur et significat 

aliquis (non nemo=aliquis), negatione vero subsequente absolute adfirmat atque 
idem e£t quam omnes (nemo non=omnes); Tuum consilium nemo poteSt non maxime 
laudare (Cie. Fam. 47). 

9. —Nihil qua ratione flectatur. Nihil seu nil idem eSt ac nihilum a quo per apo- 
copem provenit. Nemo masculeo vel femineo generi respondet, nihil vero et nihilum 
exprimunt genus neutrum, neque adhibentur nisi substantive. 

10. — Nihil tantum in nominativo et accusativo recipitur ab au&oribus. In 
aliis casibus nullius rei (gen.), nulli rei (dat.), nulla re (abi.) periphrases supplent: 
Nihil eSt agricultura melius, nihil uberius, nihil dulcius, nihil homine, nihil libero 
dignius (Cie. Off. 1, q2). Nihil ergo agebat Quintus Maximus, nihil Paulus, 
ceteri senes nihil agebant? (Cie. De Sene&ute, 6). Nequam hominem dixerunt nulli 
rei (Geli. 7, 11) Nulla re una magis oratorem commendari, quam verborum splen¬ 
dore et copia (Cie. Brut. 59). 

11. —Nihilum: ejus origo et usus. Nihilum quasi ne hilum juxta illud Varronis: 
Quod putamus esse non hili, dicimus nihili (L. L. 9, 5) Nominativus generatim non 
usurpatur sed voce nihil sufficitur. Alii casus, dativo excepto, frequentissimi sunt: 
docui nihil posse creari de nihilo, in nihilum nil posse revocari. (Lucr. 1, 269). Erit 
aliquid quod aut ex nihilo oriatur, aut in nihilum subito occidat. (Cie. Div. 2, 16). 
Nihili cSt autem, suum qui officium facere inmemor e£t. (Plaut. Pseud. q, 7, 1). 

12. — Nihilum cum verbis revertere, revocare, recedere, interire, redigere, 
venire, occidere accusativum cum ad vel in postulat. Omnia ad nihilum venient, 
in nihilum redigentur (Conf. Forcellinium ad verb, nihilum ). 

13. —Verba aestimandi, videl. aeftimo, duco, facio, habeo, pendo, puto, taxo, 
efl, conflat, cet. genitivo nihili utuntur vel ablativo simplici vel ablativo cum pro. 
Dolorem nihili facit (Cie- Fin. 2; 27, 88). Non quia sit bonum valere, sed quia sit 
non nihilo aeftimandum (Id. Att. iq, 9). 

15. —De nihilo sibi vult etiam interdum facile, sine causa vel ratione: Qui 
alteri de nihilo auda&er dicunt contumeliam (Plaut; Cure, q, 117). 

16. —-Ut vero omnia quae diximus prima frbftte percipiantur, hoc schema 
proponimus. 



Nemo (m. et f.) 

Nihil (n.) 

Nihilum (n.) 

Nom. 

Nemo 

Nihil (nil)' 

Nihil 

Gen. 

nullius 

nullius rei 

nihili 

Dat. 

nemini (nulli) 

nulli rei 

nulli rei (nihilo) 

Ace. 

neminem 

nihil 

nihilum 

Abi. 

nullo, nulla 

nulla re 

•: nihilo 


JoSEPHUS JlMENEZ, C. M. F. 

AC Segarra - Palaestra Latina (Cervera) 01/01/1934 - Pagina 'l5 




www.culturaclasica.com 


62 


CURSUS GYMNASTICUS 


VERGILII ECLOGA VI 


Silenus Bacchi nutricius et paedago¬ 
gus, dum somno jacet in antro, a juveni¬ 
bus Chromi, Mnasilo et Najade Aegie 
invasus, ab eisque spe carminis alliga¬ 
tus, illos edocet primam rerum originem 
juxta doctrinam Epicuri, variasque ad¬ 
dit fabulas. Quoniam, mea sententia, 


nonnulla hujus eclogae propter respec¬ 
tum ad fabulas mythologicas minus uti¬ 
litatis lectoribus adferent ea praetermit¬ 
tam. Haec ecloga dicata videtur Quin¬ 
tilio Varo Cremonensi, Vergilii et Ho¬ 
ratii amicissimo, cujus mortem deflet 
Horatius in Od. I, 18. 


Prima Syracosio dignata est ludere versu 
Nostra neque erubuit silvas habitare Thalia, 

Cum canerem reges et proelia, Cynthius aurem 

Vellit et admonuit: Pastorem Tityre pingues 

Pascere oportet oves, deductum dicere carmen. 5 

Nunc ego (namque super tibi erunt qui dicere laudes, 

Vare tuas cupiant et tristia condere bella), 

Agrestem tenui meditabor arundine Musam. 


Prima: Ex primo versu quibusdam 
videtur haec ecloga prima a Vergilio 
conscripta, eaque a Cicerone audita in 
theatro, in Vergilii laudem exclamasse. 
Magna spes altera Romae. Nec signi¬ 
ficat Vergilium primum omnium inter 
Latinos bucolicum scribendi genus e 
Graecia seu Sicilia trastulisse, ut volunt 
Ruaeus et Vossius. Sensus hujus versus 
est «Initio mea musa poesi bucolicae, 
deinde aliis po€seos generibus incubuit. 
Syracosius: Ad imitationem Theocriti 
Syracusani; hoc adjectivum dempta sub¬ 
junctiva graeca v diphtongi tertiam cor¬ 
ripit; sed et Syracusius corripere po¬ 
test, demta praepositiva o diphtongi et v 
in u mutata, ut Latini solent. Ita Pierius 
(in h 1) invenisse se ait optimos codices 
in quibus Syracusio pro Syracosio. 
Cum canerem reges: A. Forbiger tripli¬ 
cem distinguit periodum in productione 
Vergiliana; primam in qua poesim bu¬ 
colicam coluit (v. 1-2). alteram in qua 
se exercuit in epica (v. 3-5), tertiam de¬ 


nique in qua ad bucolicam rediit (v, 6). 
De quo vero carmine agatur non bene 
constat Inter antiquos interpretes haec 
habent Scholia Bernensia (VI proem. 
pag. 792); «eleganter declaratur hoc 
versu Vergilius ante hoc carmen coeptos 
Aeneidos libros habuisse in honorem 
regum Romanorum, et proposito omis¬ 
so, Augusti imperio minora potius car¬ 
mina scripsit». At si textum inspicimus, 
procul dubio ad gesta Vari refertur; si¬ 
quidem poeta Varium consolatur nam¬ 
que super tibi erunt qui dicere laudes, 
Vare, tuas cupiant. Varus, rebus prae¬ 
clare gestis in bello Perusino, imperio 
Italiae Cisalpinae remuneratus, a Vergi¬ 
lio postulavit ut poema epicum de suis 
laudibus et bello componeret. Tristia 
bella: Dicit de bello Perusino; C. Pascal 
tamen opinatur haec verba quamlibet 
materiam poematis epici designare. De¬ 
ductum: Pro tenui et subtili eleganter 
positum est. (Macrobius, Saturnal. 
c. IV). 

H. MARTIJA, C. M. F. 

Bibliographia 


L£on Debeauvais.— Cours de langue 
Latine.—Exercices, Classe de Sixib - 
me. — Librairie classique E. Belin, 8 
R. FCrou, 8, Paris, 

Mense martio decurrentis anrrf pro¬ 
diit in nostro commentario Palaestra 
Latina (p. 95) nota bibliographica gram¬ 
maticae a praeclaro professore L. De¬ 
beauvais exaratae, quam tot laudibus 
ornavit cl. vir Ildephonsus GonzSlez 
MarquCs, C. M. F, 

Quem nunc proponimus librum, pri¬ 
mus,est in serie exercitationum in toto 
yatinitatis curriculo peragendarum ( Clas¬ 
se de Sixi&me). In prooemio significat 
auctor quibus innixus principiis Exerci¬ 
tia confecerit: «La progression des Exer¬ 
cices, le souci constant de rCcapitliler, 
les particularites pedagogiques, le me¬ 
thode de vocabulaire». 

Exercitia ordinem non sequuntur in 
«Gramtnaire cotnpRte» adhibitum, -nam: 
«On ne peut couper systCmatiquement 
le noxn et 1’adjectif du verbe, ni la mor- 
phologie de.la syntaxe»; atque illam 
grammaticae partem fere complectuntur, 
quae regularis in tnorphologia dicitur, 
ac praecipua syntaxeos (Petite syntaxe). 
Merito auctor: «Ce qui mCrite d’fitre Ctu- 
diC en SixiCme mCrite d’6tre bien etudie». 

Nunc vero, ipsum librum vel obiter 
inspicientes, facile sentiemus opus vere 
paedagogicum nos sub manibus habere. 
Illa praesertim varia et accurata ratio, 
ita apte digesta, regularum grammatices, 
exercitationum, vocabulariorum, «the¬ 
matum et versionum» i. e. compositio¬ 
num in Latinum vertendarum et ex Lati¬ 
no in Gallicum, quarum plures (ver- 
sionsth&mes suivis) ornatae imagini¬ 
bus apparent; illa awcppoauv/j in notulis 
et praeceptis conficiendis quae oculos 
animumque adlectat et arripit: «Un bon 
conseill. Ne confondez pas!, Guerre aux 
barbarismes!», quibus vivida adjungitur 
pictura; illae tandem grammatices regu¬ 
lae ita perbelle memoriae commendatae: 
*Iter feci per Galliam (p. 43), Iter feci 


per Romam (p. '45)...';» haec omnia, in¬ 
quam, recolentes, sponte et uno ore di 
xerlmus: Sic addiscendus sermo Latinus, 
sic ei ipsis'exercitiorum plagulis quasi 
delabitur doctrina et sensim sine sensu 
alumnorum mentfbus infigitur, sic tan¬ 
dem, ope imaginum, vigere hac revivis¬ 
cere videntur Romanorum antiquitates. 

Illud unum innuendum censemus, 
quoniam paucae sunt regulae ad quanti¬ 
tatem syllabarum dignoscendam initio 
«Grammatices» traditae, peropportu¬ 
num fuisse ad recte pronuntiandum sig¬ 
no aliquo, pro adulescentibus praeser¬ 
tim, quantitatem paenultimae syllabae 
notare. Kx imo gratulamur Librariae' 
Classicae Eugenii Belin quae adeo Lati¬ 
nis litteris favet. 

Jos. M* MIR, C. M. F. 

• i ■ • . 

Virgile .—Les Bucoliquep et les Geor- 
giques. —. Traduction npuvelle de 
Matirice Rat. Garnier. , " ’ ’ ‘ 

M. Rat unus est ex praeqippis colla-, 
boratoribus collectionis Garnier: Poetas 
edidit elegiacos,'Caesarem quoque, ct 
Suetonium; nunc demum: Vergilium est 
adgressus. Primum ■volumen tantum mo¬ 
do evolvere mihi licuit, Bucolica et Georl 
gica complectens. Versipnem sedulo .con¬ 
fectam, ideaque laude dignam existimo; 
interpres enim nop modicas difficultates 
in fideli versione Vergilii occurrentes su¬ 
peravit. Parva'paetermitto menda, quae 
aliquibus in locis irrepserunt. (Cf. Bu- 
cdl. TI1, lllrGeor. IV, 14, 32.)' Adnota- 
tiones, licet satis elementares, facilio¬ 
rem tamen lectionem Vergilii reddunt. 

Jos£ LJobera, S. J. - Obfns poeticas 
de Fray Luis de Le6n,— Edicidn y 
notas dei P. ^ose Llobera. — Vol! II. 
Traducciones e imitaciones, 1933. 
Alterum aureum volumen praeclari 
P. Llobera de operibus poeticis Legio- 
nensis, quod jam pridem exspectaba¬ 
mus, nunc demum in lucem prodiit, id : 
que benevolentissime eximius auctor ad 
hujus commentarii redactionem misit. 

Primum volumen transacto anno recen¬ 
suimus (cf. Pal, Lat. a. III, n. 21), et si 
tunc P. Llobera poSseos Legionensis 
quam qui maxime studiosum miraba¬ 
mur, in hoc altero studio solida in litte¬ 
ris classicis eruditio, auctorumque prae¬ 
cipue Vergilii et Horatii perfecta cognitio 
satis effulget. Judicium quod in prolego- 
menis pronuntiat de versionibus poetae, 
quibus verbis efferam nescio. Vergilii et 
Horatii interpretes, ait P- Llobera, minus 
benignam Legionensi sententiam profe¬ 
runt (ita M. A. Caro, Eugenius de Ochoa); 
critici vero (Mengndez y Pelayo) opus 
Hispani lyrici laudibus non modicis cu¬ 
mulant. Pater Llobera omnium opinio¬ 
nes inter se oppositas expendit, causae¬ 
que arbiter sedens, litem aequa sententia 
componit: «Legionensis in versionibus 
inprimis poeta ostenditur, interpres 
quoque est, at crebro non fidus inter¬ 
pres». (Introduccidn, III, pag. 17-24). 

Hoc volumine continentur versiones 
poetarum Latinorum, Bucolicorum et 
fragmentorum ex Georgicis et Aeneide, 
Odarum et Epistulae II Horatii, Tibulli. 
Ausonii; Graecorum Pindari et Euripi¬ 
dis; Italorum, I. de la Casa et Petri 
Bembi; imitationes denique Horatii et 
Petrarchae. Versiones nonnullae quae 
Legionensi adscribuntur appendici inser¬ 
tae sunt. Ignoscat carus amicus, si ejus 
operi superaddimus verba quibus Ovi¬ 
dius magno poemati Metamorphoseon 
finem imponebat; 

Jamque opus exegi quod nec Jovis ira 
[nec ignis 

Nec poterit ferrum, nec edax abolere 
[vetustas. 

Henricus MARTIJA, C. M. F. 

J. Marouzeau ,—Lexique de la Ter mi- 
nologie Linguistique. — Librairie O- 
rientaliste Paul Geuthner, 13 Rue 
Jacob (VIe), Paris. 

Magnae quidem utilitatis, lmmo vero 
etiam necessitatis, est ejusmodi in pro¬ 
vincia Linguisticae Vocabularium, quod 
nobis clarus J. Marouzeau, de litteris 
praesertim classicis adeo benemeritus 
degustandum obfert. Liber scilicet natus 
est, qui redderet «accessibiles aux non 


splcialistes les travaux des linguistes et 
des grammairiens.» Quod revera, nostra 
quidem sententia, auctor attigit. Volu¬ 
men hoc 205 pagellis constat, ubi tenore 
uno sibi succedunt vocabula praecipua, 
vel omnia dicam, in usu apud Linguis- 
tas atque Grammaticos. Minime quidem 
auctoris ingenium fugit, perarduum esse, 
ne dicam impossibile, in unum redigi to¬ 
tam Linguisticae nomenclaturam, quam¬ 
vis id in omnium Votis et est usque erit. 
Quapropter in praesenti Lexico, modo 
quasi historico, vocum diversarum sen¬ 
sus exponitur, neque nisi ubi necessitas 
maxime urget, verbo in communiorem 
usum nondum recepta adhibentur. Mag¬ 
nam autem libro confert utilitatem ex¬ 
plicatio Germanica lingua omnium in 
Lexico vocum. Liber, ni multum falli¬ 
mur, viam sese apud studiosos Huma¬ 
niorum litterarum facilem aperiet in dies, 
speramusque eum non fore postremum 
qui exaretur ab auctore adeo praeclaro. 

K. Galdbs, S. J.— Las Ideas Pedagdgi- 
cas de San Ignacio de Loyola. —Tra- 
duccidn espafiola.— Librerfa Fratelli 
Lestini, via della Palombella, 23-25, 
Roma. 

Non plus 60 pagellis textus atque 15 
adnotationibus hoc constituitur opuscu¬ 
lum, ubi cum nitore sermonis, tum scien¬ 
tia certa et doctrina exponuntur concep¬ 
tus paedagogici Beati Ignatii de Loyola. 
Una omnino editionis Gallicae auctoris 
mentio, scilicet cl. J. Misson, S. J. in re 
adeo peritus, et index capitum, quem 
subjungimus, sunt libri hujus meriti ra¬ 
tio. Caput I: San Ignacio y sus fundaclo- 
nes pedagdgicas; II: Las principales cua- 
lidades dei educador; III: Principios ge¬ 
nerales; IV: La instruccidn; V: La educa- 
ci6n. Certe non est liber studium defini¬ 
tivum conceptus paedagogici Sti. IgnatH; 
bene tamen atque objectivo modo nobis 
praesentat aspectus ejusmodi praeci¬ 
puos. Ubera opusculo connectitur de 
re bibliographia, quae auctoris curam 
in fontibus excutiendis atque examinan¬ 
dis profert. 

Ildefonsus GONZALEZ, C. M. F. 

Exercitationes Scholares 


Cynaegyrus miles Atheniensis. 

(Ann. IV, num. 29 ). — Cynaegyrum mili¬ 
tem Atheniensem plures scriptores glo¬ 
ria extulerunt. Postquam acerrimum 
pugnatum est proelium Narathonium, 
dextra manu hostium navem in ea fugi¬ 
entium tenuit. Dextra autem ejus ampu¬ 
tata, sinistra manu navem pressit Jactu 
ram cum etiam hujus manus fecisset, 
morsu illam arripuit. Tanta fuit in hoc 
virtute ut ambas cum perdidisset manus, 
dentibus tanquam fera rabie percita, in 
hostes pugnaverit. 

JOHANNES GaTELL 
Ex Conlegio Barbastrensi 

Multi scriptores Cynaegyri militis 
Atheniensis gloriam extulerunt. Post 
proelium Marathonium, cum hostes fu¬ 
gerent in navibus manu dextra unam 
eorum plenam tenuit, Dextra amputata, 
sinistra navem retinuit-Quam cum etiam 
amisisset deniquae navem morsu arri¬ 
puit. Tanta ei virtus fuit ut, duabus am¬ 
putatis, in hostes, ut bestia /urens, denti¬ 
bus pugnaverit. 

Andreas San Martin 

Ex Conltgio Barbastrensi 

Gloriam Cynaegiri militis Athenien¬ 
sis scriptores multi extulerunt. Is post 
proelium Maratonium cum effugeren- 
inimici in navibus retardavit unam dex¬ 
tera sua manu militibus oneratam. Qui 
cum manum dexteram cecidissent retar¬ 
davit illam sinistra. Amissa etiam sinis¬ 
tra. dentibus tandem navem apprehen¬ 
dit. Tanta ejus virtus, ut duabus amissis 
manibus, tanquam fera iracunda, adver¬ 
sus hostem obluctatus fuerit dentibus. 

Aloisius Torrubias 

Seminarii Abulensis alumnus 

Multi scriptores efferunt laudibus no¬ 
men Atheniensis militis Cynaegyri. Post 
proelium Marathonium cum hostes in¬ 
tenderent fugam in navibus, tenuit manu 
dextra unam hostium gravem. Cum am¬ 
putavissent illi manum ejus dextram, te¬ 


nuit navem sinistra. Qui cum hanc etiam 
perdidisset arripuit denique navem mor¬ 
su. Ita magna fuit virtus ejus in hoc, ut 
cum amiserit utramque manum morsu 
pugnaverit sicut fera rabida adversus 
hostem. 

Antonius dk Laouintana 

Conlegii Aranzazu alumnus 

Fama Cynaegyri Atheniensis militis, 
a pluribus scriptoribus elata est- Hic, 
post proelium Marathonium, tenuit ma¬ 
nu dextra navem, oneratam militum 
hostium, qui jam profecturi erant. Ma¬ 
num devtram illi amputarunt, at sinistra 
navem retinuit. Cum etiam praeciderent 
eam, morsu navem postremum arripuit. 
Talis fuit virtus ejus ut, praecisis mani¬ 
bus, veluti bellua in hostem morsu di¬ 
micaverit. 

Michaei. CisterO 

Ex Conlegio Barbastrensi 

Gloria Cynaegyri Atheniensis militis 
fuit in laudibus apud multos scriptores. 
Hic, post proelium Marothonium, tenuit 
dextra navem onustam militibus profec¬ 
turis. Amputaverunt ei dextram et tenuit 
navem sinistra. Cum etiam amisisset si¬ 
nistram, denique arripuit navem morsu. 
Tanta fuit virtus ejus, ut cum amisisset 
utramque manum pugnaverit morsu ut 
rabida fera cum hostibus. 

[OSEPHUS EZCURRA 
Conlegii Aranzazu alumnus 

Maximis fuit in laudibus gloria Cy¬ 
naegyri militis atheniensis apud multos 
scriptores. Hic enim, post pugnam ad 
Marathonem, tenuit dextera manu na¬ 
vem hostibus fugientibus confertam. Illi 
dexteram ejus amputaverunt, at sinistra 
navem prehendit. Cum haec etiam ei 
praecisa fuisset tandem navem morsu 
arripuit. Adeo virtus ejus fuit praeclara 
ut, ambabus amissis manibus, rabidae 
ferae more morsu cum hoste pugnaret. 

Al.OlSIUS Vil.l.ASANTE 
Conlegii Aranzazu alumnus 

Compositiones vertendae 

Paseres et priapus eam cultore hortulia 

Quod vitae apparet valde formidabile, 
interdum forma (1) est vana et pueri ludicrum.—(2) 

Ad quartum lapidem (3) Tusculanorum (4) viae, 
planities laeta florentem capit (5) hortulum, 
boni cultoris studium curamque unicam. 

Abhinc non multos annos, postquam semina 
cultor mandarat (6) terrae, aptum furacibus (7) 
pellendis avibus terriculum (8) statui putans, 

Priapum (9) excogitavit istius modi: 

Virile vestimentum quot subteminis (10) 
erat robusti, circumponit adfabre (11) 
tigillis (12 colligatis apta indusrtia, 
impletque scrutis (13); pictum conjunxit caput, 
inmensum petasum (14), ut vivus adsit rusticus. 

Priapi extendit firmat que ampla brachia; 

his telam adfigit, strictam utrinque femori, 

ceu velum inflandum ventis (15). Summisque manibus (16) 

appendit formas aquilae panno de nigro 

nigrisque pennis. Tandem simulacrum rude 

abiegno (17) infigit disco, quem terebraverat (18) 

medium, inseritque ferrato apte cardini; 

mumenque erectum ventis dat volumine (19). 

Aves terrentur primo; sed mox passeres 
Accedunt caute: aetate major advolat, 
insilit audacter, conclamat: Nullus timor. 

Turmatim volitant nil timentes ceteri. 

Et petaso insistunt (20) praelongisque brachiis 
et aquilis nigris: et pipilant concentibus (21), 
choro exsultantes (22), cum Priapo celeriter 
deducti (23), auris vela inflantibus (24). 

Adventat cultor, nec risum cohibens ait: 

Calliditas nulla contra passeres valet. • . 

L. ROCCI. S. J. 

. < . 
ra que el viento lo pueda gir^*r— (20) Co- 
locarse encima,— (21) Cantap todos a 
una.— (22) En alegre coro. (23) Dan 
vueltas alrededor... —(24) Ablat, absol. 


Prof. Emmanuel Jovi. C. 1*1. F. 

Moderator 

Tjrpographia F. Campa Calmet - Tarregae. 


(1) apariencia. —(2) Juego. cosa redf- 
cula.—(3) Miliaria apud Romanos lapi¬ 
de seu columna designabantur: milia- 
rum=1478 m. (4) Pro Tusculanae. ~ (5) 
Contiene. —(6) Pro mandaverat. —(7) De 
rapifia. -(8)Espan tajo. -(9) Hortulorum 
deus. —(lo) Tela, trama de la tela. —(11) 
Con arte.-(12) Dim. a tigno: palo,— 
(13) Trapos, desperdicios,— (14) Sombre- 
ro.—(15) Como velas para ser infladas 
por el viento.—(16) En la extremidad de 
las manos, — (17) De abeto.— (18) Tala- 
drar, agujerear,— (19) Lo pone de mane- 

